**SZIGETSZENTMIKLÓS VÁROS
ÖNKORMÁNYZATA
KÉPVISELŐ-TESTÜLETÉNEK**

**5/2022. (III.04.) ÖNKORMÁNYZATI
RENDELETE**

**a szervezeti és működési szabályzatról szóló
19/2014. (XI.06.) önkormányzati rendelet
módosításáról**

Szigetszentmiklós Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

A szervezeti és működési szabályzatról szóló 19/2014 (XI.6.) önkormányzati rendelet 7. § (2) bekezdése helyébe a következő rendelkezés lép:

„(2) Az ülésszak ülésnapokból áll. A képviselő-testület az ülésszak tartama alatt általában minden hónap utolsó szerdai napján tartja rendes ülését. A képviselő-testület évente legalább tizenegy rendes ülést tart, melyből az (1) bekezdés szerinti első ülésszak alatt legalább hét, a második ülésszak alatt legalább négy ülést kell összehívni.”

**2. §**

A szervezeti és működési szabályzatról szóló 19/2014 (XI.6.) önkormányzati rendelet 8. § (2)–(4) bekezdése helyébe a következő rendelkezések lépnek:

„(2) A polgármester köteles legalább 4 önkormányzati képviselő vagy bizottság, valamint a kormányhivatal vezetőjének indítványára, az indítvány beérkezésétől számított 15 napon belüli időpontra rendkívüli ülést összehívni.

(3) A rendkívüli ülés összehívására vonatkozó indítványt az Mötv. 44. §-ában foglaltak szerint kell benyújtani.

(4) A rendkívüli ülés összehívására vonatkozó meghívóban meg kell jelölni az ülés összehívásának helyszínét, időpontját, okát, tervezett napirendjét, valamint mellékelni kell az előterjesztéseket és a határozati javaslatokat. A rendkívüli ülésre szóló meghívót a napirendek írásos anyagával együtt legalább az ülés kezdete előtt 48 órával ki kell kézbesíteni.”

**3. §**

A szervezeti és működési szabályzatról szóló 19/2014 (XI.6.) önkormányzati rendelet 7. § (1) bekezdésében a „június 30-ig” szövegrész helyébe a „július 15-ig” szöveg lép.

**4. §**

Ez a rendelet 2022. április 1-jén lép hatályba.

|  |  |
| --- | --- |
| **dr. Szilágyi Anita**jegyző | **Nagy János**polgármester |

# ZÁRADÉK

Szigetszentmiklós Város Önkormányzatának Képviselő-testülete ezen rendeletét 2022. március 3. napján alkotta, 2022. március 4. napján kihirdetésre került.

**dr. Szilágyi Anita**
jegyző